2030 yilgacha O‘zbekiston elektr energiya importi va eksporti hajmlarini ko‘paytirib, qo‘shni davlatlar energiya tizimlari bilan integratsiyani kuchaytirmoqchi. Bu haqda O‘zbekiston energetika vaziri o‘rinbosari Sherzod Xodjayev ma’lum qildi. Xodjayevning aytishicha, belgilangan rejalar bu “chegara emas”, chunki qulay sharoitlarda ko‘rsatkichlar oshishi mumkin. Ekspertlar prognoziga ko‘ra, 2030 yilgacha O‘zbekistonda elektr energiyaga ehtiyoj 2 marta, ya’ni 117 mlrd kVt-soatgacha oshadi. Elektr energiya ishlab chiqarishning yangi manbalari kiritilmasa mavjud defitsit bu vaqtga kelib 48 mlrd kVt-soatga yetadi. Ayni vaqtda O‘zbekistonning elektr energiyaga yillik ehtiyoji 69 mlrd kVt-soatni tashkil qiladi.